प्रथम वर्ष नियमित विद्यार्थियों की कम्प्यूटर परीक्षा होगी वर्णनात्मक
महाराजासूरजमल ब्रज विश्वविद्यालय प्रशासन ने भरतपुर धौलपुर जिले के स्नातक प्रथम वर्ष में अध्ययनरत नियमित विद्यार्थियों की कम्प्यूटर परीक्षा को वर्णनात्मक रूप से कराने का निर्णय लिया है।
इसलिए इस बार होने वाली परीक्षा वस्तुनिष्ठ नहीं होकर वर्णनात्मक होंगी। यानी अब प्रश्न आएंगे और उनका उत्तर लिखना होगा। ब्रज विश्वविद्यालय ने यह निर्णय राजस्थान विश्वविद्यालय द्वारा लिए गए फैसले के आधार पर लिया है। ज्ञात रहे कि राजस्थान विश्वविद्यालय को ब्रज विश्वविद्यालय रोल मॉडल मानता है। परीक्षा नियंत्रक डा. एस त्रिगुणायत ने बताया कि बीए, बीएससी एवं बीकॉम प्रथम वर्ष के नियमित विद्यार्थियों की प्रारंभिक कम्प्यूटर अनुप्रयोग परीक्षा को वर्णनात्मक किया गया है। इस संबंध में भरतपुर धौलपुर जिले के प्राचार्यों को सूचना भिजवा दी गई है।
इधर, ब्रज विश्वविद्यालय प्रशासन ने परीक्षाओं की तैयारी प्रारंभ कर दी है। उत्तरपुस्तिकाओं सहित प्रश्न पत्र तैयार करने की तैयारी प्रारंभ कर दी गई हैं।
hin_Deva hin_Deva hin_Deva hin_Deva